
Linnavara kasutusse andmine

välireklaami paigaldamiseks

 (Vnešterminal OÜ)

1. ASJAOLUD JA MENETLUSE KÄIK

Narva Linnavalitsusele laekus Vnešterminal OÜ, registrikood 10307248, taotlus, milles palutakse anda kasutusse tähtajaga 15 aastat statsionaarse välireklaami paigaldamiseks järgmised Narva linnale kuuluvate kinnistute osad:

· Narvas Aleksander Puškini tänav T1 (katastritunnus 51101:001:0066, transpordimaa 100%) asuva maa-ala osa üldpindalaga 17,0 m2 (asukohaskeem on lisas 1);
· Narvas Orase tänav L2 (katastritunnus 51102:003:0040, transpordimaa 100%) asuva maa-ala osa üldpindalaga 6,0 m2 (asukohaskeem on lisas 2);

· Narvas Vassili Gerassimovi tänav T2 (katastritunnus 51101:001:0733, transpordimaa 100%) asuva maa-ala osa üldpindalaga 6,0 m2 (asukohaskeem on lisas 3).

Välireklaami loa saamiseks vajalikud Narva Linnavalitsuse Arhitektuuri- ja Linnaplaneerimise Ameti, Narva Linna Arenduse ja Ökonoomika Ameti ja Narva Linnavalitsuse Linnamajandusameti  kooskõlastused ja nõusolekud on olemas. 

2. ÕIGUSLIKUD ALUSED
Narva Linnavolikogu 21.03.2019 määruse nr 3 „Välireklaami paigaldamise eeskiri“ (edaspidi ka Eeskiri) § 2 lg 2 punkti 3 kohaselt statsionaarne välireklaam – välireklaamkandjale paigaldatud välireklaam, mis on ühendatud kinnistu olulise maa-ala osaga või ehitisega. Vastavalt Eeskirja § 5 lg 4 juhul, kui välireklaami paigaldamine nõuab linnavara kasutuslepingu sõlmimist, siis lepingu sõlmimise menetluse korraldab Narva Linnavalitsuse Linnamajandusamet välireklaami paigaldamiseks linnavara kasutusse andmise korraga ettenähtud korras.
Narva Linnavolikogu 21.03.2019 määruse nr 4 „Välireklaami paigaldamiseks linnavara kasutusse andmise kord“ (edaspidi ka Kord) § 2 kohaselt linnavara kasutusse andmine välireklaami paigaldamiseks toimub Narva Linnavalitsuse korralduse alusel korraldataval avalikul kirjalikul enampakkumisel või otsustuskorras. 

Vastavalt Korra § 3 lg 1 üldjuhul antakse linnavara kasutusse reklaami paigaldamiseks tasu eest. 

Korra § 3 lg 4 kohaselt statsionaarse reklaamikandja jaoks kasutusse antud linnavara pindala ei või olla väiksem kui 2 m² ühe reklaamikandja kohta.

Korra § 4 punkti 1 kohaselt otsustuse linnavara kasutusse andmisel välireklaami paigaldamiseks võtab vastu Narva Linnavalitsus – linnavarale paigaldatava statsionaarse reklaamikandja (ühendatud kinnistu maa-alaga või ehitisega) suhtes tähtajaga 1 (üks) aasta või kauemaks. 
Korra § 5 lg 2 kohaselt juhul, kui välireklaam paigaldatakse linnale kuuluvale maa-alale, on vaja esitada asukoha skeem ja kasutatav pindala (vähemalt 2 m² ühe statsionaarse reklaamikandja kohta).
Vastavalt Korra §-le 6 pinna kasutusse võtja on kohustatud: paigutama pinnale vaid sellise reklaami/reklaamikandja, mis vastab Narva Linnavolikogu kinnitatud „Välireklaami paigaldamise eeskirjas“ kehtestatud kujundusprintsiipidele (punkt 1); tagama välireklaamikandja, teabekandja või selle kinnise ning välireklaami või teabe korrashoiu ja hoolduse (punkt 2).

3.  OTSUS

3.1. Anda Vnešterminal OÜ-le, registrikood 10307248, kasutusse tähtajaga 15 aastat statsionaarse välireklaami paigaldamiseks järgmised Narva linnale kuuluvate  kinnistute osad:

· Narvas Aleksander Puškini tänav T1 (katastritunnus 51101:001:0066, transpordimaa 100%) asuva maa-ala osa üldpindalaga 17,0 m2 (asukohaskeem on lisas 1);
· Narvas Orase tänav L2 (katastritunnus 51102:003:0040, transpordimaa 100%) asuva maa-ala osa üldpindalaga 6,0 m2 (asukohaskeem on lisas 2);
· Narvas Vassili Gerassimovi tänav T2 (katastritunnus 51101:001:0733, transpordimaa 100%) asuva maa-ala osa üldpindalaga 6,0 m2 (asukohaskeem on lisas 3).

3.2. Narva Linnavalitsuse Linnamajandusametil sõlmida Vnešterminal OÜ-ga punktis 3.1. nimetatud maa-alade osade kasutuslepingud.
4.  RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Vnešterminal OÜ-le. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

